

ОБЯВА
за длъжността „Държавен съдебен изпълнител“ при Софийски районен съд

На основание писмо изх. № 11-00-1181#4/26/19.06.2026 г. на Министъра на правосъдието, се ОБЯВЯВА наличието на 1 (една) щатна бройка за длъжността „държавен съдебен изпълнител“ при Софийски районен съд при условията на чл.68, ал.1, т.3 от Кодекса на труда (за заместване на работник или служител, който отсъства от работа).
Минимални изисквания за заемане на длъжността: Кандидатите следва да отговарят на изискванията на чл.162 от Закона за съдебната власт (ЗСВ): да имат само българско гражданство; да имат висше образование по специалността „Право”; да са преминали стажа, определен в ЗСВ и да са придобили юридическа правоспособност; да притежават необходимите нравствени и професионални качества, съответстващи на Кодекса за етично поведение на българските съдии, съответно Кодекса за етично поведение на българските прокурори и следователи; да не са осъждани на лишаване от свобода за умишлено престъпление, независимо от реабилитацията; да не са дисциплинарно освободени от длъжност изборни членове на Висшия съдебен съвет за накърняване престижа на съдебната власт; да не страдат от психическо заболяване.
Необходими документи за кандидатстване:
1. Молба (заявление);
2. Автобиография;
3. Медицинско свидетелство за постъпване на работа;
4. Документ за психично здраве;
5. Документи, удостоверяващи трудов, осигурителен и/или служебен стаж (трудова и/или служебна и/или осигурителна книжка и/или удостоверение за осигурителен стаж – по образец УП-3, и/или справка от НАП за данните, вписани в единния електронен трудов запис на кандидата след 01.06.2025 г., и/или удостоверение от НОИ за осигурителен стаж и доход на самоосигуряващо се лице за лица, упражняващи свободна професия, с изрично посочване на практикуващата професия, връчени длъжностни характеристики  при заемани длъжности, за които се изисква висше юридическо образование, когато това не става ясно от наименованието им и др.);
6. Декларация по чл.162 ЗСВ;
7. Нотариално заверени копия от диплома с приложение за висше образование по специалност „Право“ и удостоверение за придобита юридическа правоспособност – ако е издадено преди 01.03.2011 г.
Срокът за подаване на документите: 7-дневен, считано от датата на публикуване на обявата.
Място за подаване на документите: СРС – гр.София, бул. „Ген. М. Д. Скобелев” № 23, партерен етаж, служба „Регистратура“ – за „Човешки ресурси“, всеки работен ден от 8:30 ч. до 17:00 ч.
След изтичане на срока за приемане, документите на всички кандидати ще бъдат изпратени в Министерство на правосъдието, ведно с копие от публикацията на обявата в местния печат, за осъществяване подбор на кандидатите.

